**Մուհամեդ Բադի** (արաբ․՝ محمد بديع‎‎), եգիպտացի քաղաքական գործիչ, Մուսուլման եղբայրներ միջազգային իսլամական կազմակերպության եգիպտական բաժնի ղեկավար 2010 թվականի հունվարի 16-ից։ Մինչև բաժնի ղեկավար լինելը նա 1996 թվականին եղել է կազմակերպության ղեկավար մասի անդամ։ Ռազմական հեղաշրջումից հետո, որն ուղղված էր ընդդեմ Մուսուլման եղբայրների քաղաքականությանը, նա ձերբակալվել էր նոր եգիպտական իշխանության կողմից 2013 թվականի օգոստոսի 20-ին։ 2014 թվականի ապրիլի 28-ին նա դատապարտվել է մահապատժի կազմակերպության մյուս ենթադրյալ 682 անդամների հետ միասին, սակայն սեպտեմբերի 15-ին մահապատիժը փոխարինվել է ցմահ բանտարկությամբ։

Կենսագրություն
--------------

### Վաղ տարիներ

Բադին ծնվել է 1943 թվականի օգոստոսի 7-ին, Էլ-Մահալա-էլ-Կուբրա արդյունաբերական քաղաքում։ 1965 թվականին նա Կահիրեի համալսարանում ստացել է անասնաբույժի որակավորում։ Նույն թվականին Մուսուլման եղբայրներ կաղմակերպության առաջնորդ Սայիդ Կութուբի հետ ձերբակալվել է իշխանության կողմից սկսված պատժիչ արշավի ժամանակ և այնուհետև ռազմական տրիբունալի որոշմամբ դատապարտվել է 15 տարվա ազատազրկման։ 1974 թվականին Եգիպտոսի նախագահ Անվար Սադաթը ներում է շնորհել կազմակերպության շատ անդամների, այդ թվում` Բադիին։ Ազատ արձակվելուց հետո Բադին սկսում է իր ուսուցչական կարիերան Եգիպտոսի տարբեր համալսարաններում, այնուհետև Բենի Սուեյֆ քաղաքի համալսարանում դարձել է անասնաբուժության պրոֆեսոր։

### Ռազմական հեղաշրջում, ձերբակալում և դատ

2013 թվականի հուլիսի 3-ին Մուսուլման եղբայներ կազմակերպության անդամ և Եգիպտոսի նախագահ Մուհամմեդ Մուրսին տապալվել է ռազմական հեղաշրջման արդյունքում, որը տեղի էր ունեցել երկրում ընթացող զանգվածային բողոքի ցույցերի ֆոնին։ Նոր իշխանությունը արգելել են Բադիին և նրան փոխարինողին ինչ-որ տեղ մեկնել։ Հուլիսի 10-ին հրաման է տրվել նրան ձերբակալել«Երկուշաբթի օրը Կահիրեյում բռնություն հրահրելու համար, որի հետևանքով մահացել էր ավելի քան 50 մարդ»։ Ռազմական նշանակության դատախազ Հիշամ Բարաքաթը կարգադրում է սառեցնել նրա ֆինանսական հաշիվները։ Օգոստոսի 20-ին նա և իր երկու փոխարինողները ձեբակալվել են, իսկ դատը նշանակվել է օգոստոսի 25-ին։ Ձերբակալման հետ կապված Մահմուդ Էզատը նշանակվում է Մուսուլման եղբայրներ կազմակերպության ղեկավարի ժամանակավոր պաշտոնակատար։

2014 թվականի ապրիլի 28-ի դատական նիտը տևել է ընդամենը 8 րոպե, իսկ Բադիին դատական պաշտպանության հնարավորություն չի տրվել։ Դատարանը նրան մահապատժի է դատապարտել, բայց դատավճիռը փոխարինվել է ցմահ բանտարկությամբ։

Ծանոթագրություններ
------------------

1. ↑  "Muslim Brotherhood: Decision to participate in Friday protest is to preserve unity". *Egypt Independent*. 2010 թ․ հոկտեմբերի 9. Retrieved 2012 թ․ դեկտեմբերի 9.
2. ↑  "Egypt arrests Muslim Brotherhood leader". *Los Angeles Times*. 2013 թ․ օգոստոսի 20. Retrieved 2013 թ․ օգոստոսի 20.
3. 1 2  Cockburn, Patrick (2014 թ․ ապրիլի 28). "The Death of Justice in Egypt". *The Independent*. Retrieved 2014 թ․ հուլիսի 15.
4. ↑  "Badie and 14 MB leaders sentenced to life for Giza clashes". Mada Masr. 2014 թ․ սեպտեմբերի 15. Արխիվացված է the original 2014 թ․ սեպտեմբերի 15-ին. Retrieved 2014 թ․ սեպտեմբերի 15. `{{cite news}}`: Cite has empty unknown parameter: `|1=` (help); Unknown parameter `|deadlink=` ignored (`|url-status=` suggested) (help)
5. ↑  "Who's Who in Egypt's Muslim Brotherhood". Washington Institute for Near East Policy. September 2012. Retrieved 2014 թ․ հուլիսի 13.
6. ↑  Profile of Dr Badie: A resilient leader Ikhwan, Retrieved 25 January 2011.
7. ↑  "Mahmoud Ezzat named Muslim Brotherhood's new leader". Al Arabiya. 2013 թ․ օգոստոսի 20. Retrieved 2014 թ․ հուլիսի 15.

Արտաքին հղումներ
----------------

* "Makena Onjerika wins the 2018 Caine Prize", *BBC World Service*, 3 July 2018.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Treccani |
|  |
| Չափորոշչային վերահսկողություն | GND: 1196688729 · GTAA: 236449 · VIAF: 3208157100620672740000 · WorldCat VIAF: 3208157100620672740000 |

 |